news_article: Pelicans oli tällä kaudella TPS:lle ylitsepääsemätön este. Joukkueet kohtasivat neljä kertaa ja kaikki kamppailut menivät lahtelaisille varsinaisen peliajan puitteissa.
  Tällä kertaa Pelicansin voittoluvut olivat 2–1. Sen turvin lahtelaispoppoo otti tukevan otteen pudotuspelipaikasta. Kun vielä KooKoo ja Ässät kärsivät tappiot, on Pelicansilla kaikki omissa käsissä.
  – Sielu ratkaisi tämän taiston meille. Olimme nyt pelin ytimessä. Meidän piti ottaa tästä ottelusta kolme pistettä ja sen myös teimme. Pelaajat ansaitsevat todella ison kiitoksen, lahtelaisluotsi Petri Matikainen sanoi tyytyväisenä.
  Turkulaisvalmentaja Ari-Pekka Selin herätteli omiaan ensimmäisellä erätauolla sangen mielenkiintoisella tavalla. Selin lähetti ryhmänsä hallin ulkopuolelle juoksemaan. Pelaajat tulivat hetki ennen erätauon loppumista koppiin, laittoivat luistimet takaisin jalkaan ja painelivat suoraan pelitapahtumien keskipisteeseen.
  – Ulkona oli raikas ilma. Ajattelin, että se voisi herättää kaverit taistelemaan. Paransimmekin pelaamistamme melkoisesti. Harmi vain, ettemme käyttäneet tälläkään kertaa paikkojamme hyväksemme, Selin sanoi.
  Tilastojen mukaan Vili Sopanen iski 100. maalinsa Pelicansin nutussa. Mies itse oli toista mieltä.
  – Minulta on puuttunut jo vuosien ajan yksi maali Liigan tilastoista. Oli niin tai näin, voitto oli meille tärkeä. Peliä pitää vielä kehittää, jotta se olisi uomissaan, kunhan ”pleijarit” alkavat, Sopanen sanoi.
  
events: E1 E2 E3 E4 E5 E6 E7 E8 E9 E10
events: game result penalty goal penalty penalty goal goal penalty saves saves
events: Pelicans
events: TPS
events: 2–1 1–0 2–0 2–1
events: 1–0 1–1 0–0
events: power play
events: Ilkka Pikkarainen Vili Sopanen Ville-Vesa Vainiola Francis Pare Juha-Pekka Pietilä Eric Perrin Dave Spina Niko Hovinen Oskari Setänen
events: Nico Manelius Antti Erkinjuntti
events: Ryan Potulny Sebastian Repo
events: Jussi Makkonen Tomi Kallio
events: guest home guest guest home guest guest home guest
events: TPS Pelicans TPS TPS Pelicans TPS TPS Pelicans TPS
events: 7.24 13.11 15.24 19.53 25.16 35.03 47.37
events: 2 2 2+10 2
events: 31 18